CELEX: 32014D0875
Language: sk
Date: 2014-12-04 00:00:00
Title: 2014/875/EÚ: Vykonávacie rozhodnutie Komisie zo 4. decembra 2014 o uverejnení odkazov na normu EN 15649-2:2009+A2:2013 týkajúcu sa plávajúcich výrobkov na voľný čas na používanie na a vo vode a normu EN 957-6:2010+A1:2014 týkajúcu sa stacionárnych tréningových zariadení v  Úradnom vestníku Európskej únie v súlade so smernicou Európskeho parlamentu a Rady 2001/95/ES  Text s významom pre EHP

5.12.2014   
            
            
               SK
            
            
               Úradný vestník Európskej únie
            
            
               L 349/65
            
         VYKONÁVACIE ROZHODNUTIE KOMISIE
   zo 4. decembra 2014
   o uverejnení odkazov na normu EN 15649-2:2009+A2:2013 týkajúcu sa plávajúcich výrobkov na voľný čas na používanie na a vo vode a normu EN 957-6:2010+A1:2014 týkajúcu sa stacionárnych tréningových zariadení v Úradnom vestníku Európskej únie v súlade so smernicou Európskeho parlamentu a Rady 2001/95/ES
   (Text s významom pre EHP)
   
      (2014/875/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 odsek 2,
   keďže:
   
               (1)
            
            
               V článku 3 ods. 1 smernice 2001/95/ES sa od výrobcov požaduje uvádzať na trh len bezpečné výrobky.
            
         
               (2)
            
            
               Podľa článku 3 ods. 2 druhého pododseku smernice 2001/95/ES sa výrobok považuje za bezpečný, pokiaľ ide o riziká a kategórie rizík, na ktoré sa vzťahujú príslušné vnútroštátne normy, ak je v súlade s vnútroštátnymi normami transponujúcimi európske normy, na ktoré Komisia v súlade s článkom 4 ods. 2 uvedenej smernice uverejnila odkazy v Úradnom vestníku Európskej únie.
            
         
               (3)
            
            
               Podľa článku 4 ods. 1 smernice 2001/95/ES európske normalizačné orgány stanovujú európske normy na základe mandátov udelených Komisiou.
            
         
               (4)
            
            
               V súlade s článkom 4 ods. 2 smernice 2001/95/ES Komisia uverejňuje odkazy na takéto normy.
            
         
               (5)
            
            
               Komisia 21. apríla 2005 prijala rozhodnutie 2005/323/ES (2) o bezpečnostných požiadavkách, ktoré majú spĺňať európske normy, pokiaľ ide o plávajúce výrobky na voľný čas na používanie na a vo vode.
            
         
               (6)
            
            
               Komisia 6. septembra 2005 vydala európskym normalizačným organizáciám mandát M/372 na vypracovanie európskych noriem na riešenie hlavných rizík spojených s plávajúcimi výrobkami na voľný čas na používanie na a vo vode, predovšetkým rizík utopenia a nehôd blízkych utopeniu, ako aj ďalších rizík, akými sú riziká spojené s konštrukciou výrobku vrátane odplávania výrobku, straty uchopenia, pádu z vysokej výšky, zachytenia alebo zamotania nad alebo pod hladinou vody, náhlej straty vznášania na vode, prevrátenia, šoku z chladu, ako aj riziká vlastné jeho používaniu ako kolízia a zrážka a riziká spojené s vetrom, prúdmi a prílivmi a odlivmi.
            
         
               (7)
            
            
               Európsky výbor pre normalizáciu prijal v reakcii na mandát Komisie sériu európskych noriem (EN 15649 časti 1 – 7) týkajúcich sa plávajúcich výrobkov na voľný čas na používanie na a vo vode. Komisia 18. júla 2013 prijala vykonávacie rozhodnutie 2013/390/EÚ (3), v ktorom sa uvádza, že európske normy EN 15649 (časti 1 – 7) týkajúce sa plávajúcich výrobkov na voľný čas spĺňajú požiadavku všeobecnej bezpečnosti podľa smernice 2001/95/ES, pokiaľ ide o riziká, na ktoré sa vzťahujú, a uverejnila na ne odkaz v časti C Úradného vestníka Európskej únie.
            
         
               (8)
            
            
               Odvtedy Európsky výbor pre normalizáciu vykonal revíziu európskej normy EN 15649-2:2009+A2:2013 týkajúcej sa plávajúcich výrobkov na voľný čas na použitie na alebo vo vode.
            
         
               (9)
            
            
               Európska norma EN 15649-2:2009+A2:2013 spĺňa mandát M/372 a je v súlade s požiadavkou všeobecnej bezpečnosti podľa smernice 2001/95/ES. Preto by sa na ňu mal uverejniť odkaz v Úradnom vestníku Európskej únie.
            
         
               (10)
            
            
               Dňa 27. júla 2011 Komisia prijala rozhodnutie 2011/476/EÚ (4) o požiadavkách na bezpečnosť, ktoré musia spĺňať európske normy týkajúce sa stacionárnych tréningových zariadení.
            
         
               (11)
            
            
               Komisia 5. septembra 2012 vydala európskym normalizačným organizáciám mandát M/506 na vypracovanie európskych noriem týkajúcich sa stacionárnych tréningových zariadení. Tieto normy mali vychádzať zo zásady, že za bežných, primeraných a predvídateľných podmienok používania sa riziko zranenia alebo poškodenia zdravia a bezpečnosti musí minimalizovať prostredníctvom konštrukcie alebo bezpečnostných opatrení.
            
         
               (12)
            
            
               Európsky výbor pre normalizáciu prijal európske normy (EN 957 časti 2 a 4 – 10) a európsku normu EN ISO 20957 (časť 1). Na tieto normy sa vzťahuje mandát Komisie.
            
         
               (13)
            
            
               Komisia 13. júna 2014 prijala vykonávacie rozhodnutie 2014/357/EÚ (5), v ktorom sa uvádza, že európske normy série EN 957 (časti 2 a 4 – 10) a európska norma EN ISO 20957 (časť 1) týkajúce sa stacionárnych tréningových zariadení spĺňajú požiadavku všeobecnej bezpečnosti podľa smernice 2001/95/ES, pokiaľ ide o riziká, na ktoré sa vzťahujú, a uverejnila na ne odkaz v časti C Úradného vestníka Európskej únie.
            
         
               (14)
            
            
               Odvtedy Európsky výbor pre normalizáciu vykonal revíziu európskej normy EN 957-6:2010+A1:2014 týkajúcej sa stacionárnych tréningových zariadení.
            
         
               (15)
            
            
               Európska norma EN 957-6:2010+A1:2014 spĺňa mandát M/506 a je v súlade s požiadavkou všeobecnej bezpečnosti podľa smernice 2001/95/ES. Preto by sa na ňu mal uverejniť odkaz v Úradnom vestníku Európskej únie.
            
         
               (16)
            
            
               Opatrenia stanovené v tomto rozhodnutí sú v súlade so stanoviskom výboru ustanoveného smernicou 2001/95/ES,
            
         PRIJALA TOTO ROZHODNUTIE:
   Článok 1
   Odkazy na ďalej uvedené normy sa uverejnia v časti C Úradného vestníka Európskej únie:
   
               a)
            
            
               EN 15649-2:2009+A2:2013 „Plávajúce výrobky na voľný čas pre použitie na a vo vode. Časť 2: Spotrebiteľské informácie“;
            
         
               b)
            
            
               EN 957-6:2010+A1:2014 „Stacionárne tréningové zariadenia. Časť 6: Bežecké pásy, ďalšie špecifické bezpečnostné požiadavky a skúšobné metódy“.
            
         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 4. decembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 11, 15.1.2002, s. 4.
   
      (2)  Rozhodnutie Komisie 2005/323/ES z 21. apríla 2005 o bezpečnostných požiadavkách, ktoré majú spĺňať európske normy, pokiaľ ide o plávajúce výrobky určené na použitie vo voľnom čase na alebo vo vode podľa smernice Európskeho parlamentu a Rady 2001/95/ES (Ú. v. EÚ L 104, 23.4.2005, s. 39).
   
      (3)  Vykonávacie rozhodnutie Komisie 2013/390/EÚ z 18. júla 2013 o súlade série európskych noriem EN 15649 (časti 1 – 7) týkajúcich sa plávajúcich výrobkov na voľný čas na použitie na alebo vo vode s požiadavkou všeobecnej bezpečnosti podľa smernice Európskeho parlamentu a Rady 2001/98/ES a o uverejnení odkazov na tieto normy v Úradnom vestníku Európskej únie (Ú. v. EÚ L 196, 19.7.2013, s. 22).
   
      (4)  Rozhodnutie Komisie 2011/476/ES z 27. júla 2011 o požiadavkách na bezpečnosť, ktoré musia spĺňať európske normy týkajúce sa stacionárnych tréningových zariadení podľa smernice Európskeho parlamentu a Rady 2001/95/ES (Ú. v. EÚ L 196, 28.7.2011, s. 16).
   
      (5)  Vykonávacie rozhodnutie Komisie 2014/357/EÚ z 13. júna 2014 o súlade série európskych noriem EN 957 (časti 2 a 4 – 10) a EN ISO 20957 (časť 1) týkajúcich sa stacionárnych tréningových zariadení a desiatich európskych noriem týkajúcich sa gymnastického náradia s požiadavkou všeobecnej bezpečnosti podľa smernice Európskeho parlamentu a Rady 2001/95/ES a o uverejnení odkazov na tieto normy v Úradnom vestníku Európskej únie (Ú. v. EÚ L 175, 14.6.2014, s. 40).